Šahovski turnir u Londonu 1862.
Šahovski turnir u Londonu 1862. bio je međunarodnog karaktera, a održan je u okviru Velike londonske izložbe. Učestvovalo je 14 igrača, a turnir je trajao od 16. do 28. juna. Partije su igrane u klubovima "St. George", "St. James" i "Divan". Sistem "svako protiv svakoga" i vremenska kontrola bile su novine na velikom turniru. U roku dva sata morala su biti odigrana 24 poteza. Vrijeme se mjerilo pješčanim satovima. Remiji se nisu računali i partije su morale biti ponovo odigrane (označene sa "r" u donjoj tabeli). Nagrade su osvojili Adolf Anderssen (100 £), Louis Paulsen (50 £), John Owen (30 £), George Alcock MacDonnell (15 £), Serafino Dubois (10 £) i Wilhelm Steinitz (5 £), kome je dodijeljena nagrada za briljantnost za pobjedu protiv Augustusa Mongrediena.